
Narva Linnavolikogu 25.02.2016.a otsuse nr 37
„Uusküla põik T6 maaüksuse munitsipaalomandisse 
taotlemine  ja maa sihtotstarbe määramine” muutmine


1. ASJAOLUD JA MENETLUSE KÄIK
Narva Linnavolikogu 25.02.2016.a otsuse nr 37 „Uusküla põik T6 maaüksuse munitsipaalomandisse taotlemine ja maa sihtotstarbe määramine” alusel taotleti Narva Linnavalitsuse 21.04.2016 a kirjaga nr 1.10/1790 ja Ida-Viru maavanema 11.05.2016.a korraldusega nr 8-8/2016/764 Narva linna munitsipaalomandisse Uusküla põik T6 maaüksus pindalaga 650 m2 sihtotstarbega transpordimaa (007;L).
[bookmark: _GoBack]Katastriüksuse plaani koostamisel tuli ilmsiks, et taotletava Uusküla põik T6 maaüksuse pindala on ebaõige. Uusküla põik T6 maaüksuse piiriettepanek uue ligikaudse pindalaga, mis on 950 m2 esitati kooskõlastamiseks Ida-Viru maavanemale. 01.08.2016.a on antud piiriettepanek kooskõlastatud Ida-Viru maavanema poolt. Kuna katastriüksuse plaani koostamise aluseks on Ida-Viru maavanema korraldus, peame taotlema Ida-Viru maavanema 11.05.2016.a korralduse nr 8-8/2016/764 pindala osas muutmist. Kuivõrd Ida-Viru maavanem võttis vastu 11.05.2016.a korralduse nr 8-8/2016/764 lähtudes Narva Linnavolikogu 25.02.2016.a otsusest nr 37„Uusküla põik T6 maaüksuse munitsipaalomandisse taotlemine  ja maa sihtotstarbe määramine” tuleb muuta antud otsuse punkti 3 alapunkti 3.1.

2. ÕIGUSLIKUD ALUSED
2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 
2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. OTSUS
Muuta Narva Linnavolikogu 25.02.2016.a otsuse nr 37 „Uusküla põik T6 maaüksuse munitsipaalomandisse taotlemine ja maa sihtotstarbe määramine” punkti 3 alapunkt 3.1 ja sõnastada järgmiselt: 
„3.1 Taotleda Narva linna munitsipaalomandisse Uusküla põik T6 maaüksus (lisa 1), ligikaudse pindalaga 950 m2“.

4. Rakendussätted
4.1 Otsus jõustub teatavakstegemisest.
4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

